মিঠুনের সঙ্গে জমজমাট নাচ দেবশ্রীর

কলকাতা: মিঠুন-দেবশ্রী, আজ প্রবীণ কিন্তু তবু চিররঙিন এই জুটি। আবার এই জুটি পর্দায় একসঙ্গে আসতে চলেছে। মিঠুনের (Mithun Chakrabory) সঙ্গে জমাট নাচ দেবশ্রীর (Deboshree)।

মিঠুন-দেবশ্রীর প্রথম সুপারহিট ছবি ছিল ‘ত্রয়ী’। আর ডি বর্মণের গানে গানে এই ছবি বিশাল হিট করেছিল। এরপর মিঠুন মুম্বই পাড়ি দিলেও দেবশ্রীর সঙ্গে তাঁর আজীবন বন্ধুত্ব রয়েই গিয়েছিল। পরবর্তীকালে একাধিক ছবি করেছেন তাঁরা। এবার সুপারহিট এই জুটি একসঙ্গে মঞ্চ মাতালেন।

আরও পড়ুন: গণপতি উৎসবে হাইভোল্টেজ ডান্স পারফরম্যান্সে রণবীর সিংয়ের

চলছে ‘ডান্স বাংলা ডান্স’-র সিজন ১৩ (Dance Bangla Dance Grand Finale)। নাচের এই রিয়্যালিটি শোয়ের প্রতিযোগীরা এবার রীতিমতো তাক লাগিয়েছেন সকলকে। চলেছে হাড্ডাহাড্ডি লড়াই।

প্রত্যেক সপ্তাহান্তেই ‘ডিবিডি’-এর মঞ্চে যেন বসে চাঁদের হাট। একই মঞ্চে হাজির থাকতেন তাবড় তারকা। ডিবিডি’-র ফিনালেতে বড় চমক দেবেন দেবশ্রী রায়, টোটা রায়চৌধুরী ও সৌরসেনী মৈত্র। মিঠুনের সঙ্গে জমিয়ে নাচবেন দেবশ্রী। সেই সঙ্গে দারুণ পারফরম্যান্সের মাধ্যমে সকলের নজর কাড়বেন টোটা। দর্শকরা ফিরে পেলেন মিঠুন-দেবশ্রীর জমাট পারফরমেন্স।

অন্য খবর দেখুন